ดิฉันเป็นสิวตาม หลัง หน้าอก ก้น ไหล่ เริ่มเป็นตอน อายุ 12 ปี ตอนเป็นแระจำเดือนและเป็นสิวมาเรื่อยๆ จนตอนนี้อายุ 22 ปีและ ยังคงเป็นสิวอยู่บ้างแต่ไม่ขึ้นเหมือนเมื่อก่อนเลยอยากทราบว่า1. จะมีทางรักษาให้หายขาดไหมค่ะ2. ถ้าทานยาปรับฮอร์โมนสิวจะหายไหมค่ะ3.รอยจุดด่างดำของสิวที่ฝากไว้คุณมีคำแนะนำไหมค่ะว่าจะรักษาให้รอยเหล่านั้นจางลงยังไงได้บ้าง
สวัสดีค่ะ Jareeyaสิวตามร่าวกาย หรือ acne vulgaris เป็นปัญหาผิวหนังที่พบได้บ่อยค่ะ เกิดขึ้นได้ตั้งแต่วัยรุ่นจำถึงวัย 30 ปี ขออนุญาตตอบเป็นข้อๆนะคะ1. สามารถรักษาให้ดีขึ้นได้ค่ะ บางคนหายขาด แต่บางคนไม่หายขาดค่ะ ส่วนใหญ่เมื่ออาการดีขึ้นแล้วอาจจะร้องดูแลรักษาต่อเนื่องค่ะ2. การดูแลรักษาอาจจะต้องรักษาโดยการให้ ยาปฏิชีวนะ ทั้งแบบรับประทานและแบบทา อาจจะร่วมกับการให้ยา isoretinoin หรือ ยาbenzoyl peroxide และบางคนอาจจะต้องรับประทานยาคุมกำเนิดร่วมด้วยค่ะค่ะ ทั้งนี้จะต้องตรวจดูความรุนแรงและลักษณะของสิวก่อนค่ะ แนะนำว่าให้ไปพบโรคผิวหนังค่ะ เพื่อดูว่าจะต้องใช้การรักษาแบบใดจึงจะเหมาะสมที่สุดค่ะ ส่วนการรับประทานยาฮอร์โมนอย่างเดียวอาจจะไม่ช่วยค่ะและบางชนิดอาจทำให้สิวเป็นมากขึ้นได้ จึงแนะนำให้พบคุณดีกว่าค่ะ3. รอยดำส่วนใหญ่เกิดจากการบีบ แกะ สิว หรือทำแล้วสิวอักเสบหายช้า ก่อนอื่นจึงต้องไม่บีบแกะสิว ค่ะ และทายากลุ่มที่ลดรอยดำ เช่น AHA หรือกรดผลไม้ หรือกลุ่มวิตามินซี วิตามินอี ก็สามารถลดแผลเป็นได้ อย่างไรก็ตามควรรักษาให้สิวหายก่อนค่ะจึงใช้ยากลุ่มนี้ค่ะนอกจากนี้แต่ละคนมีผิวแตกต่างกันและลักษณะสิวอาจแตกต่างกันไปด้วยค่ะ รวมถึงความเครียด ความสะอาด เหงื่อ สิ่งแวดล้อม ก็มีผลต่อการเกิดสิวค่ะ หากเป็นไปได้อยากให้ไปรักษากับผิวหนังค่ะ และดูแลตนเองไปพร้อมๆกันค่ะ